作者:張可久
標題:越調・憑闌人湖上二首
內容:遠水晴天明落霞，古岸漁村橫釣槎。翠簾沽酒家，畫橋吹柳花。二客同遊過虎溪，一徑無塵穿翠微。寸心流水知，小窗明月歸。春夜燈下愁春愁未醒，枕上吟詩吟未成。杏花殘月明，竹根流水聲。春思三首鶯羽金衣舒晚風，燕嘴香泥沾亂紅。翠簾花影重，玉人春睡濃。春柳長亭傾酒樽，秋菊東籬灑淚痕。思君不見君，倚門空閉門。簾外輕寒歸燕忙，橋下殘紅流水香。遊人窺粉牆，玉驄嘶綠楊。